Гігроцыбе стракатая

Гігроцыбе стракатая (Hygrocybe psittacina) — грыб сямейства . Грыб неядомы.

 Назва 

Беларускія назвы:  грыб-папугай, вільготніца пярэстая, воўчы грыб ці благі грыб.

 Сінонімы навуковай назвы 




 Апісанне 
Капялюшык дыяметрам 2-5 см, спачатку званочкавы, потым паступова набывае распасцёртую форму з шырокім пляскатым грудком у цэнтры. Краі капялюшыка рубчастыя. Скурка зялёнага колеру, гладкая, бліскучая, з клейкай халадцападобнай паверхняй. Мякаць белага колеру, ломкая і кудзелістая, з непрыемным зямлістым пахам і амаль не мае смаку. Ножка 4-6 см у вышыню, дыяметрам 0,4-0,8 см, цыліндрычная, вельмі тонкая, полая, крохкая, пакрыта сліззю, такога ж колеру, што і капялюшык, альбо трохі святлей. Пласцінкі прырослыя, рэдкія і шырокія, жаўтлявага колеру.

Споравы парашок белы.

 Зменлівасць 
З узростам капялюшыкі становяцца больш сухімі і набываюць жаўтлявае або ружовае адценне. Пласцінкі з узростам жоўкнуць ад краёў да ножкі. Ножка з узростам таксама жоўкне. На белай мякаці могуць быць жоўтыя ці зялёныя плямы.

 Экалогія і распаўсюджанне 
На лясных палянах, лугах і пашах, вялікімі групамі. Сезон лета-восень.

 Зноскі 

 Літаратура 

 «Funghi», — Instituto Geografico De Agostini, Novara, Italia, 1997
 П. Янсен, «Всё о грибах», СПб.: ИД «Кристалл», 2006
 П. Хардинг, «Грибы. Мини-энциклопедия», М.: АСТ, 2002



Катэгорыя:Грыбы Паўночнай Афрыкі
Катэгорыя:Грыбы Еўразіі
Катэгорыя:Неядомыя грыбы
Катэгорыя:Агарыкальныя